R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

                                                          H O T Ă R Â R E A
                    privind însuşirea raportului de evaluare a terenurilor concesionate în Zona Termal,

                    proprietatea oraşului Deta, domeniul privat şi aprobarea vânzării prin negociere 

                    directă către actualii concesionari.
             Analizând temeiurile juridice, respectiv:

- art. 129 alin. (2) litera c), alin. (6) litera b), art. 364 din O.U.G. nr. 57/2019 privind Codul Administrativ, cu modificările și completările ulterioare;

             Ținând cont de:

a) referatul de aprobare prezentat de către Primarul orașului Deta, în calitatea sa de iniţiator;
b) raportul nr. 1.116/2021 al Serviciului Urbanism, amenajarea teritoriului, autorizarea executării lucrărilor şi administrarea patrimoniului al Primăriei oraşului Deta, privind însuşirea raportului de evaluare a terenurilor concesionate în Zona Termal, proprietatea oraşului Deta, domeniul privat şi aprobarea vânzării prin negociere directă către actualii concesionari;
c) avizele Comisiei Economice și Comisiei Patrimoniu ale consiliului local,

              În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare;

              Consiliul local al orașului Deta adoptă prezenta hotărâre:
             Art.1. Se însuşeşte raportul de evaluare nr. 37/28.01.2021, întocmit de ing. Marinescu Constantin, evaluator autorizat, membru titular ANEVAR, legitimaţia nr. 13.947, valabilă 2021 şi se aprobă vânzarea prin negociere directă către actualii concesionari, care au solicitat cumpărarea terenurilor concesionate în Zona Termal Deta şi care au intabulate construcţiile în Cartea Funciară.
            Art.2. Preţul de pornire al negocierii, conform raportului, este de 54,40 lei/m2, respectiv 11,5 euro/m2,  preţ ce nu include TVA.
            Art.3. Se deleagă dna Farawi Miriam, consilier juridic în cadrul Compartimentului Juridic al Primăriei oraşului Deta pentru autentificarea contractelelor de vânzare-cumpărare.
            Art.4. Cu ducerea la îndeplinire a prezentei hotărâri se încredinţează Serviciului Urbanism, amenajarea teritoriului, autorizarea executării lucrărilor şi administrarea patrimoniului și Serviciului Buget, contabilitate, finanţe, impozite şi taxe al Primăriei oraşului Deta.

            Art.5. Prezenta hotărâre se comunică, prin intermediul secretarului general al orașului, în termenul prevăzut de lege:
                        - Instituţiei Prefectului - Judeţul Timiş;

                        - Primarului oraşului Deta;

                        - Compartimentului Administraţie publică locală, secretariat al Primăriei oraşului Deta;

                        - Serviciului Urbanism, amenajarea teritoriului, autorizarea executării lucrărilor şi administrarea patrimoniului al Primăriei oraşului Deta;

                       - Serviciului Buget, contabilitate, finanţe, impozite şi taxe al Primăriei oraşului Deta;

                       - Prin afişare în oraşul Deta şi publicare pe site-ul www.detatm.ro – Monitorul oficial local.
INIȚIATOR PROIECT,                                                  AVIZEAZĂ PENTRU LEGALITATE:
          Petru ROMAN,                                                               Secretarul general al orașului Deta    

               Primar                                                                                    Coralia SCULEAN         
